Ühel päeval kõndisin tänaval ja nägin reklaami, kus oli kirjas:
Ära pühendu!
Ma olin segaduses. Mis see küll tähendab?
Ma ei saa sellega kaasa minna, sest ma tahan olla kaasas asjadega,
mis jäävad püsima.
Sõltumatus ei ole asi, millega ma tahan kaasa minna.
Tahan leida oma elus asju, millele pühenduda.
Asju, mis jäävad püsima ja ei lähe mu elus kaduma.
Seepärast ma olen mõelnud, mis on pühendumine.
Tegelikult pühendud igapäevaselt asjadele, mis nõuavad su aega.
Näiteks Facebook.
Sa oled pühendunud Facebookile. Kui viibid seal viis korda päevas,
kümme minutit korraga, see tähendab kokku 50 minutit.
Sul on kodus telekanalipakett. Maksad selle eest 30 eurot kuus.
"Ma pean iga päev ühe filmi vaatama, sest ma maksan selle eest!"
Oled iga päev pühendanud oma ajast ühele filmime.
Veel midagi? Sul on jõusaali kaart. Teed trenni ja kasvatad musklit.
50-60 eurot kuus läheb selle alla. Loomulikult ma pean iga päev
1-2 tundi trenni tegema. Pühendad iganädalaselt 5-6 tundi oma ajast.
Märkamatult pühendame oma aja erinevatele asjadele.
Need pole halvad asjad. Ma ei ütle, et Facebook on kurjast.
Jõusaalis käimine ei ole halb. Need võivad olla head asjad,
aga kui sa täidad oma elu mitmete heade asjadega,
sinna ei mahu enam see kõige parem ja tähtsam.
Olen märganud, et viimasel ajal pühendumine ei ole enam "in".
Ära tee seda!
Nii ongi käimise ja suhetega. Aga see pole alati halb.
Sõltumatus suhtes ei ole alati halb.
Olen pühendunud oma koolile, tööle ja trenni tegemisele.
Need on head asjad ja mulle kasulikud.
Kasutegur on hea põhjus. Need on vajalikud asjad.
Pühendumise juures on raske see, et pean ise midagi andma.
Aega, oma raha... Pean midagi andma ja ennast ohverdama.
See teebki asja raskeks.
Võime pühenduda paljudele tähtsatele asjadele.
Aga kui Jumalale pühendumine ei ole me jaoks kõige tähtsam,
siis me ei ole pühendunud millelegi püsivale.
Mõtle nüüd veidi.
Jumala jaoks 1,5 tundi ja Facebooki jaoks viis tundi.
Ütlen, et Jumal on mu Isand! Ma pühendan talle 1,5 tundi nädalas.
Jõusaali, Facebooki või oma bändi jaoks kulutan 3-4 tundi.
See ei sobi kokku. Me ei saa võrrelda Jumalat oma bändiga,
jõusaalis käimisega, filmide vaatamisega.
1,5 tundi filmi jaoks, 1,5 tundi Jumala jaoks!
See pole nii! Kui Jeesus on mu Isand, ma pühendun Temale
palju rohkem kui Facebookile või filmidele.
Ma pühendun Talle rohkem kui millelegi muule.
Võime mõelda: Loomulikult ma pühendun Jumalale!
Ma tahan ju näha palvevastuseid.
Pühendun sellele, et mu elu on õnnistatud.
Tahan pühenduda sellele, et Jumal aitab mind, kui mul on raske.
Loomulikult Jumal tahab õnnistada meid.
Aga kui Jumal küsib: Kas oled valmis pühenduma ka muule kui õnnistustele?
Kas oled valmis pühenduma Minu teenimisele?
Kas saad anda oma annid minu kasutusele?
Kas oled valmis pühenduma päriselt Piiblit lugema ja uurima igapäevaselt?
Kas oled valmis viima oma sõpru palves Jumala ette?
Kas oled valmis andma oma rahast Jumalale ja Tema kogudusele?
Lisaks sellele, et Jumal õnnistab sind ja on sulle pühendunud,
sina ja mina peame ka pühenduma Jumalale.
See on karm.
Olen IT-spetsialist. Tegelen arvutitega.
Sain päästetud mõni nädal tagasi noorteõhtul.
Olin varem selle peale mõelnud.
Tol õhtul tundsin, et pean selle otsuse tegema.
Helistasin oma vennale ja küsisin, mis ta teeb.
Ta oli teel noortekale. Läksin temaga kaasa.
Seal ma murdusin täiesti ja andsin oma elu Jeesusele.
Ma ei olnud rahul. Tahtsin oma elule sisu.
Nägin, et see, mida maailm pakub, on tühine. Kõik need väärtused...
Sain aru, et siin maailmas ei ole midagi selle sarnast.
Isegi kõik igapäevased asjad tunduvad kuidagi meeldivamad.
Mul on naine. Ta nimi on Hanna.
Mu naine on ilus ja heledapäine. Pikad juuksed, sale, kauni välimusega.
Meie suhe naisega ei toimi nii, et käime kord nädalas kinos.
Või käime kord kuus väljas söömas.
Või kohtume ainult puhkusel.
Ma ei pea, vaid mul on õigus näha oma naist iga päev.
Iga päev saan temaga koos olla. Võin olla pahur, rõõmus, mina ise.
Jumalaga on samamoodi.
Vahel käime Jumalaga kinos. Lähen kogudusse.
Jumal, ma veedan sinuga laupäeva õhtu parimad tunnid 19-21.
Ülistuse ajal sosistan Ta kõrva: "Ma armastan Sind!"
Kui ma kohtun Jumalaga kord nädalas ja ütlen Talle: "Ma armastan Sind."
See on sama hea, kui ma kohtuksin oma naisega kord nädalas,
läheksime koos kinno ja ma ütleksin talle: "Hanna, ma armastan sind!"
Aga meie abielu vajab palju rohkemat.
Abielu nõuab, et ma veedan oma naisega aega igapäevaselt.
Sedasama vajab sinu suhe Jumalaga.
Sina vajad ja Jumal igatseb seda, et veedad Temaga aega iga päev.
Mitte ainult kord nädalas laupäeval, vaid iga päev.
Veeda iga päev aega koos Jumalaga.
Palve, Piibli lugemine, Jumalaga ajaveetmine on see, kui ütled:
"Siin ma olen, Jumal, tahan otsida Sind oma elus."
Hoosea 2:21-22: "Ja ma kihlan sind enesele igaveseks ajaks;
ma kihlan sind enesele õiguse ja kohtu pärast,
armastuse ja halastuse pärast. Ma kihlan sind enesele usu pärast
ja sina pead tundma Issandat."
Kirjakoht räägib sellest, kuidas Jumal on meile pühendunud,
kuidas Ta paneb meid Temale pühenduma.
Siin öeldi: "armastuse, halastuse, õiguse, kohtu ja usu pärast."
Kes ei tahaks pühenduda sellisele Jumalale?
Pühendumine on meie enda otsus, aga Jumal aitab meid.
Ta on andnud meile Püha Vaimu, kes meid juhib
pühenduma aina rohkem Jumalale.
Piibel ütleb Jumala kohta nii. 2. Moosese raamat 34:14:
"Sa ei tohi kummardada teist jumalat, sellepärast et Issanda nimeks on
"Püha viha"! Ta on püha vihaga Jumal."
Paljudes teistes tõlgetes öeldakse, et Issand on armukade Jumal.
See tähendab, et Jumal on pühendunud sulle.
Ta päriselt tahab veeta aega koos sinuga.
Teda huvitab, milline esmaspäev sul oli.
Ta tahab teada seda, et su päevas ei olnud midagi erilist.
Ta tahab seda kuulda, sest Ta on sinu peale armukade.
Ta armastab sind nii palju, et Ta ei taha sind teistega jagada.
Ta ei taha jagada sind teiste asjade või inimestega.
Ta tahab sinu südant, kogeda sinu armastust,
et sa kogeksid Tema armastust.
Seda Jumal ootab, et me pühendume Talle.
See on suur muutus. Kui uurin iseennast,
panen tähele, kuidas Jumal on hakanud teatud asju muutma.
Vaimulik nälg on ja tahtmine koosolekule minna.
Rohkem Piiblit uurida.
Koosolekutel tunnen, kuidas jutlused on täpselt minu jaoks.
See on vägev.
Saan oma usule kinnitust.
Kõik läheb kuidagi hästi ja saan aru, et käin juhtimises.
Piibel ütleb, et inimesel ei ole hea olla üksinda.
Pastor tihti ütleb seda pulmas noorpaarile.
Aga see tähendab sind ja mind. Meil pole hea olla üksi.
See tõmbab sind ja mind kogudusse ja kristlaste osadusse.
See on karm. Mispärast?
Ma olen pastor, olen olnud praktiliselt terve elu päästetud.
Aga ma tean, et kui ma peaksin üksi võitlema saatana vastu,
mingil hetkel ma kaotaksin.
Sest ma tean, et saatan on tegelenud inimeste petmisega
vähemalt viimased 5000 aastat.
Seega ta teab mitut nippi.
Kindlasti tuleb see hetk, kui olen üksi ja väsinud,
siis saatan lööb õigesse kohta. Ma ei suuda talle üksi vastu seista.
Aga saatan teab ühte Piibli tõde.
See on Matteuse 16:18:
"Ja mina ütlen sulle: Sina oled Peetrus ja sellele kaljule
ma ehitan oma koguduse, ja põrgu väravad ei saa sellest võitu."
Ehk siis kogudust ei saa miski võita.
Vaenlane teab seda. Ta võib võita mind ja sind, kui oled üksi.
Aga kogudust ei saa vaenlane ära võita.
Kui sa jooksed kogudusse, mis on sinu vaimulik kodu,
see on su pelgupaik vaenlase eest.
Seepärast vaenlane ei taha, et sa läheksid kogudusse.
Kogudus on sinu pelgupaik, mida vaenlane ei saa vallutada.
Ta võidab meid, kui oleme üksi. Aga kogudust vaenlane ei saa võita,
sest koguduse pea on Jeesus Kristus.
Ma uskusin küll Jumalasse, aga ei teadnud Piiblist midagi.
Kui kuulsin sellest, tahtsin Jumalale pühenduda.
Tahtsin teha seda, mida Piibel õpetab.
Andsin oma elu Jeesusele.
Mõtlesin, millest pean loobuma. Kartsin seda muutust, mis tuleb.
Kuidas teised sellesse suhtuvad? Kuidas ise sellega elada saan?
Palvetasin muutust oma ellu, uusi inimesi.
Tahtsin õigeid inimesi oma ellu ja muutuda,
aga mul endal polnud julgust minna üksi kogudusse.
Kogudus on kodu.
Seal on sõbrad.
Paljud magamata õhtud ja ööd.
Kogudus on ka puhkekoht.
Koht, kus võin maha istuda, kuulata ja vastu võtta.
Vahel ma ei jõua midagi teha, aga tean, et võin minna kogudusse
ja ma ei pea ringi hüppama. Võin lihtsalt vastu võtta.
Pühendu Jumalale iga väikse asjaga oma elus.
Anna kogu oma elu Jumalale. Pühendu Temale. Ela Talle nii,
et sul pole midagi muud. Ainult üks Jumal,
keda armastada kogu südamest.
Ta võtab su vastu ja tahab elada elu koos sinuga.
Tere rahvas!
Kõigile võrdselt!
Kuidas läheb?
Kõik on elus? Kõik on kohal?
Ja valmis õhtut alustama? Tore. Palvetame kõigepealt ja jätkame siis.
Tõlge: Sanna Pitko